Mikilvægar upplýsingar um fjölmörg atriði sem tengjast lífskjörum þjóðarinnar og ólíkum aðstæðum hópa , svo sem eftir fjöskyldugerð , kyni og aldri , eru í nýjum Félagsvísum sem nú hafa verið birtir í þriðja sinn . Eygló Harðardóttir , félags - og húsnæðismálaráðherra , kynnti Félagsvísana á fundi ríkisstjórnarinnar í morgun . Megintilgangur Félagsvísa er að birta á einum stað safn tölulegra upplýsinga til að auðvelda stjórnvöldum og almenningi að fylgjast með þróun og breytingum í samfélaginu . Upplýsingar eru birtar í tímaröð og áhersla lögð á að greina upplýsingarnar eftir meðal annars aldri , kyni og fjölskyldugerð og sérstaklega er horft til hópa sem standa höllum fæti . Í nýútkomnum Félagsvísum er að finna kafla um lýðfræði og virkni , lífskjör og velferð , heilsu og samheldni í samfélaginu . Í kaflanumum lýðfræðiog virkni eru vísar um samsetningu þjóðarinnar , menntun og atvinnuþátttöku . Í kaflanum umlífskjör og velferð eru vísar um tekjur , eignir , skuldir og húsnæðisstöðu eftir fjölskyldugerð , kyni og aldri þegar það á við og vísar um velferðarþjónustu . Í kaflanumum heilsu eru meðal annars vísar um ýmsa áhættuþætti heilsu , lyfjanotkun , heilsu barna , heilsugæslu og útgjöld . Í kaflanum um samheldni eru vísar um viðhorf fólks í samfélaginu , til dæmis um traust til stjórnvalda og stofnana , öryggistilfinningu fólks , samveru barna og foreldra og viðhorf barna til aðstæðna fjölskyldunnar , áhættuhegðun og útgjöld , svo eitthvað sé nefnt . Vaxandi traust í samfélaginu - aukin samvera foreldra og barna Traust í samfélaginu fer vaxandi . Það sést meðal annars á því að hlutfall þeirra sem bera traust til sveitarstjórna og stjórnmálaflokka eykst ( tafla 37 ) . Börnum fjölgar sem segjast nær alltaf vera í tengslum við foreldra utan skóla bæði virka daga og helgar og börnum 14 – 15 ára sem stunda íþróttir fjórum sinnum í viku fjölgar milli ára ( tafla 38 ) . Konur eru í meirihluta í háskólanámi og munur milli kynjanna eykst frá ári til árs , þær voru 57% háskólanema árið 2012 samanborið við 53% árið 2005 , en kynbundið námsval er að mestu óbreytt þar sem karlar sækja meira í raunvísindi en konur í félagsvísindi og heilbrigðisgreinar ( tafla 8 ) . Hlutfall fólks undir lágtekjumörkum með því lægsta sem þekkist Þegar rýnt er í tölur ársins 2013 kemur meðal annars fram að 9,3% Íslendinga eru með tekjur undir lágtekjumörkum sem er með því lægsta sem þekkist . Sé staða einstæðra mæðra og einhleypra karla skoðuð , verða þessi hlutföll hins vegar 27% og 23% ( tafla 16 ) . Á landinu búa 12,2% allra barna á heimilum undir lágtekjumörkum og 8,3% barna búa við skort á efnislegum gæðum ( tafla 18 ) sem einnig er með því lægsta sem þekkist . Alls telja 26% landsmanna húsnæðiskostnað vera þunga byrði , sama hlutfall hjá einstæðum foreldrum er 43% . Helmingur allra heimila á erfitt með að ná endum saman og á það við um 77% heimila einstæðra foreldra ( tafla 20 ) . Þegar staða á húsnæðismarkaði er skoðuð í ljósi kostnaðar , segja 17,9% leigjenda á almennum markaði að húsnæðiskostnaður sé verulega íþyngjandi , samanborið við 6,8% eigenda með fasteignalán , en í þeim hópi nefnir lægst hlutfall húsnæðiskostnað sem verulega íþyngjandi ( tafla 21 ) . Þegar ólíkir hópar lífeyrisþega eru bornir saman árið 2013 , kemur í ljós að 68,6% kvenkyns ellilífeyrisþega eru með minna en 200.000 kr. í ráðstöfunartekjur á mánuði , samanborið við tæplega 44% karla . Hjá örorkulífeyrisþegum er sama hlutfall 47% meðal karla og 46,6% meðal kvenna ( tafla 19 ) . Hærra hlutfall karla undir 25 ára aldri fær 75% örorkumat en kvenkyns jafnaldrar þeirra en þetta snýst við með hækkandi aldri . Algengasta ástæða greiningar fyrir örorkumati hjá körlum eru geðraskanir , um 42% , en hjá konum eru það stoðkerfissjúkdómar , um 37% . Geðraskanir eru næstalgengasta ástæða örorku hjá konum ( tafla 27 ) . Drengir eru mun líklegri en stúlkur til að vera með umönnunarmat en stúlkur ( tafla 28 ) . Drengir eru einnig mun líklegri til að taka tauga - og geðlyf og lyf vegna ADHD en stúlkur ( tafla 32 ) . Stúlkum er hættara við að vera of feitar en strákum ( tafla 32 ) . Mjög hefur dregið úr reykingum , bæði hjá fullorðum ( tafla 33 ) og börnum ( tafla 38 ) . Fullorðnu fólki sem sleppir tannlæknisheimsókn vegna kostnaðar fjölgar hlutfallslega milli ára og mikill munur er á fólki í neðsta og efsta tekjubili hvað þetta varðar . Það sama á við um læknis - eða sérfræðingsþjónustu , þótt færri neiti sér um að fara til læknis eða sérfræðings út af kostnaði , en til tannlæknis ( tafla 34 ) . Bætt framsetning Félagsvísa Framsetning Félagsvísanna nú er með aðeins öðru sniði en í fyrri útgáfum , þar sem flestar töflur voru settar fram myndrænt . Nú hefur tengdum vísum verið raðað saman í töflur , auk þess sem kaflaskiptingin var endurskoðuð . Þessar breytingar einfalda framsetningu gagnanna og veita notendum meiri upplýsingar en áður .